‘เอไอเอ’ได้ใจโบนัสตัวแทนขึ้นชั้นผู้บริหาร
เอไอเอดันตัวแทนขึ้นเป็นผู้บริหารหน่วยปีเดียว 1,500 คน เสริมกำลังใจเร่งทำยอดขาย
26 ธ.ค. 2555

เอไอเอดันตัวแทนขึ้นเป็นผู้บริหารหน่วยปีเดียว 1,500 คน เสริมกำลังใจเร่งทำยอดขาย
นายสัตยา เทพบรรเทิง ผู้จัดการทั่วไปฝ่ายตัวแทนประกันชีวิต เอไอเอ ประเทศไทย เปิดเผยว่า เดือน ธ.ค.ที่ผ่านมา บริษัทประกาศแต่งตั้งผู้บริหารหน่วยมากที่สุดเป็นประวัติการณ์ รวมเป็นจำนวนกว่า 1,500 คน ลบสถิติในอดีตที่เป็นมาประมาณ 100 คนต่อปี เพื่อสร้างผู้บริหารหน่วยคนรุ่นใหม่และสร้างขวัญกำลังใจให้แก่ตัวแทนประกันชีวิตให้ตื่นตัวผลิตผลงาน
นอกจากนี้ บริษัทได้นำระบบคัดเลือกตัวแทนประกันชีวิต แบบทดสอบออนไลน์ Life Insurance Management Research Asso ciation (LIMRA) จากประเทศสหรัฐอเมริกา เข้ามาใช้คัดเลือกตัวแทนที่มีคุณภาพและใจรักในการบริการ และใช้เทคโนโลยีใหม่ๆ เช่น iPOS แอพพลิเคชันบนสมาร์ตโฟนที่จะช่วยอำนวยความสะดวกให้กับตัวแทนในด้านข้อมูลข่าวสารและการแข่งขัน การคิดเบี้ยประกันภัย Financial Health Check การนัดหมาย ข้อมูลกรมธรรม์ และสินไหมทดแทน อย่างมีประสิทธิภาพ เพื่อบริการลูกค้าให้ได้รับความสะดวกรวดเร็วมากยิ่งขึ้น 
ทั้งนี้ ในรอบ 9 เดือนแรก เอไอเอมีรายได้ 9.70 หมื่นล้านบาท เพิ่มขึ้น 3.15% มีกำไรสุทธิ 1.69 หมื่นล้านบาท เพิ่มขึ้น 60.94%